**Υποβολή δήλωσης προτίμησης σχολικών μονάδων για προσωρινή τοποθέτηση σε λειτουργικά κενά Γενικής Εκπαίδευσης της ΔΔΕ Β΄ Αθήνας**

**Προσκαλούνται** οι εκπαιδευτικοί Γενικής Εκπαίδευσης των παρακάτω κατηγοριών:

**α) Λειτουργικά υπεράριθμοι** σύμφωνα με το συνημμένο πίνακα (εκπαιδευτικοί με λιγότερες από 12 ώρες ανάθεσης στη σχολική μονάδα της οργανικής τους θέσης)
 **β)** Εκπαιδευτικοί της Δ.Δ.Ε. Β’ Αθήνας που απέμειναν στη **Διάθεση του ΠΥΣΔΕ** μετά τις τοποθετήσεις σε κενές οργανικές θέσεις του Ιουνίου 2023
**γ)** Εκπαιδευτικοί που έχουν κάνει **αίτηση απόσπασης εντός ΠΥΣΔΕ** ή που έχουν **αποσπαστεί στη ΔΔΕ Β΄ Αθήνας από άλλο ΠΥΣΔΕ**

**να δηλώσουν λειτουργικά κενά πλήρους ωραρίου (από 12 ώρες και άνω)** σε σχολικές μονάδες της Δ.Δ.Ε. Β’ Αθήνας **έως και την Δευτέρα 21-8-2023 και ώρα** **23:59.** (επισυνάπτεται πίνακας με τα λειτουργικά κενά και πλεονάσματα των σχολικών μονάδων της Δ.Δ.Ε. Β’ Αθήνας). Οι δηλώσεις προτίμησης θα υποβληθούν ηλεκτρονικά στο email του Τμήματος Α΄ Διοικητικού της Δ.Δ.Ε. Β’ Αθήνας: grdith@dide-v-ath.att.sch.gr .

Επισημαίνονται σχετικά τα ακόλουθα:

* Τα λειτουργικά κενά που ανακοινώνονται, βασίζονται στους πίνακες που υποβλήθηκαν από τις σχολικές μονάδες εν όψει της λειτουργίας τους για το διδακτικό έτος 2023-2024, λαμβάνοντας υπόψη και τις Υ.Α. αποσπάσεων που έχουν ανακοινωθεί έκτοτε.
* Οι λειτουργικά υπεράριθμοι μπορούν, είτε να δηλώσουν τα κενά πλήρους ωραρίου της ανακοίνωσης, είτε να δηλώσουν ότι επιθυμούν να παραμείνουν στη σχολική μονάδα της οργανικής τους θέσης και να διατεθούν σε σχολική/-ές μονάδα/-ες για συμπλήρωση του ωραρίου τους.
* Οι συμπληρώσεις ωραρίου εκπαιδευτικών με οργανική θέση σε σχολικές μονάδες της Δ.Δ.Ε. Β’ Αθήνας προετοιμάζονται από την υπηρεσία μας και θα ανακοινωθούν σε μεταγενέστερο χρόνο. Υπενθυμίζεται ότι καταβάλλεται προσπάθεια οι συμπληρώσεις ωραρίου να είναι σε σχολική μονάδα του ίδιου Δήμου ή σε όμορο Δήμο.
* Δηλώσεις εκπαιδευτικών για λειτουργικά κενά τα οποία δεν είναι πλήρους ωραρίου, σύμφωνα με τα ανωτέρω, ή προτάσεις των εκπαιδευτικών για τη συμπλήρωση του υποχρεωτικού τους ωραρίου, μπορούν να υποβληθούν από τους εκπαιδευτικούς και θα ληφθούν υπόψη από την υπηρεσία μας.
* Με την παρούσα πρόσκληση, οι εκπαιδευτικοί θα δηλώσουν τα κενά της α’ ανάθεσής τους, στα οποία μπορούν να ληφθούν υπόψη και τα κενά σε εργαστήρια δεξιοτήτων για τους κλάδους της α’ ανάθεσης.
* Ειδικά οι εκπαιδευτικοί του κλάδου ΠΕ04 θα τοποθετηθούν κατά προτεραιότητα σε κενά της ειδικότητάς τους, δηλαδή στα κενά κλάδου ΠΕ04 (12 ώρες στο σύνολο του κλάδου και άνω) θα τοποθετηθεί κατά προτεραιότητα εκπαιδευτικός της ειδικότητας με τις περισσότερες ώρες λειτουργικού κενού.
* Αναφορικά με τα λειτουργικά κενά των κλάδων ΠΕ05, ΠΕ06 και ΠΕ07, για τα λειτουργικά κενά των σχολείων ενδέχεται να απαιτούνται περισσότεροι από 1 εκπαιδευτικοί λόγω παράλληλων τμημάτων διδασκαλίας.
* Οι εκπαιδευτικοί τεχνικών ειδικοτήτων με α’ ανάθεση το μάθημα της Τεχνολογίας στα Γυμνάσια, έχουν τη δυνατότητα να δηλώσουν τόσο τα κενά Τεχνολογίας όσο και τα κενά της ειδικότητάς τους στα ΕΠΑΛ.

Αποσκίτης Βασίλειος, 2106012888

Τμήμα Α’ Διοικητικού της Δ.Δ.Ε. Β’ Αθήνας